

**LUX-Mëschungen – Geseemsmëschunge mat heemesche Wëllplanzen aus regionalem Ubau**

Fir d’Biodiversitéit ze ënnerstëtzen ass eng qualitativ héichwäerteg Geseemsmëschung mat Wëllplanzen aus eiser Regioun gëeegent. D‘Naturschutzsyndikat SICONA an den Naturmusée schaffe zanter e puer Joer zesumme mat weidere Partner um Opbau vun enger Lëtzebuerger Someproduktioun vu Wëllplanzen. D’Zil ass fir mat Hëllef vu Lëtzebuerger Bauere Som vun heemesche Wëllplanzenaarten ze produzéieren.

Gemengen a Privatleit, déi eng Blummewiss op ëffentleche Gréngflächen oder doheem am Gaart uleeë wëllen, recommandéiere mir d’LUX-Mëschunge vun der Firma Rieger-Hofmann. Dës Mëschungen enthalen nëmmen Aarten, déi zu Lëtzebuerg natierlech virkommen a wichteg Fudderplanze fir eis heemesch Päiperleken an aner Insekte sinn.

**Wou kann ee LUX-Mëschunge kafen?**

Fir kleng Flächen vun 25–50 m2 kennen 100 g Tuten vun den dräi Mëschungen LUX-Blumenwiese, LUX-Schotterrasen a LUX-Bunter Saum & Schmetterlingspflanzen bei folgende Partner an Ärer Ëmgéigend kaft ginn:

Weider Verkafsplazen a vill zousätzlech Informatioune zum „Wëllplanzesom Lëtzebuerg” fannt Dir op www.sicona.lu/projekte/saatgut.

All d’LUX-Mëschunge kënnen och a gréissere Quantitéiten am Web-Shop vun der Firma Rieger-Hofmann ënnert „Mischungen für Luxemburg“ bestallt ginn: [www.rieger-hofmann.de](http://www.rieger-hofmann.de).



**Fir déi richteg LUX-Mëschung auszewielen, berode mir Iech gären.**

Naturschutzsyndikat SICONA

12, rue de Capellen L-8393 Olm

T : (+352) 26 30 36 25

E : administration@sicona.lu



* Diddeleng, Fondation Kräizbierg
* Käerch, Krautgaart
* Kockelscheier, Haus vun der Natur
* Lëtzebuerg, Ëmweltberodung Lëtzebuerg
* Lëtzebuerg, Oekozenter Pafendall
* Lëtzebuerg, Shop vum ‘natur musée’
* Ollem, Naturschutzsyndikat SICONA
* Réiden op der Atert, Op der Schock
* Réiden op der Atert, Waasserhaus







D’Geseemsmëschunge: LUX-Blumenwiese, LUX-Schotterrasen a LUX-Bunter Saum & Schmetterlingspflanzen.



Eng Blummewiss, déi mat der Mëschung LUX-Blumenwiese ugeséint ginn ass.



E Feld op dem d’Pecheg Liichtblumm (*Lychnis viscaria*) am Kader vum Projet „Wëllplanzesom Lëtzebuerg”

ugebaut gëtt fir d’Geseems ze recoltéieren. D’Geseems gëtt duerno an d’LUX-Mëschungen ageschafft.